open-index/open-wikipedia-markdown huggingface dataset:
Voo 38 de British Airways

O **voo 38 de British Airways** era un servizo entre o aeroporto de Pequín-Capital e o aeroporto de Londres-Heathrow. O día 17 de xaneiro de 2008 o Boeing 777-236ER que operaba a ruta esnafrouse ao principio da pista de Heathrow. Non houbo vítimas mortais. Das 152 persoas a bordo, 47 tiveron feridas considerables, unha delas graves. Foi a primeira vez que se daba de baixa un Boeing 777-200ER, e a primeira perda dun Boeing 777.

Cristais de xeo no combustible supostamente foron os causantes do accidente, obstruíndo o intercambiador de calor de aceite-combustible (FOHE) de cada motor. Este feito restrinxiu o fluxo de combustible aos motores que se demandou pulo durante a aproximación final a Heathrow. O Air Accidents Investigation Branch (AAIB) identificou o problema como específico dos intercambiadores de calor do motor Rolls-Royce, e Rolls-Royce posteriormente desenvolveu unha modificación paea os seus FOHE; a Axencia Europea de Seguridade Aérea (EASA) obrigou a que todos os avións afectados fosen equipados coa modificación antes do 1 de xaneiro de 2011.

## Accidente 
O voo 38 de British Airways é un servizo regular de pasaxeiros dende o aeroporto internacional de Pequín-Capital e o aeroporto de Londres-Heathrow, unha ruta de 8 100 quilómetros. O avión implicado no accidente era un Boeing 777-236ER de 150 toneladas, con rexistro G-YMMM, equipado con dous motores Rolls-Royce Trent 895-17. O aparello voara por vez primeira o 18 de maio de 2001 e fora entregado a British Airways o 31 de maio dese ano. Tiña capacidade para 233 pasaxeiros.

O avión pasou sobre o tráfico da A30 e sobre a estrada perimetral do sur do aeroporto e aterrou na herba a uns 270 metros do principio da pista 27L. O capitán declarou unha emerxencia ao control de tráfico aéreo segundos antes de tocar terra.

Durante o impacto e a curta carreira en terra o tren dianteiro colapsou, o tren principal dereito separouse do avión, penetrando o tanque de combustible central e o espazo da cabina, e o esquerdo foi empurrado cara a arriba a través da á. O avión parou no limiar da pista. Unha cantidade significativa de combustible saíu, pero non houbo ningún incendio. Catro tripulantes e oito pasaxeiros tiveron feridas leves, e un pasaxeiro recibiu feridas graves.

## Notas
Moia

Como topónimo **Moia** pode referirse a:

;En Galiza
***Moia**, parroquia do concello de Navia de Suarna;
****Moia**, lugar de dita parroquia;
****Quintá de Moia**, lugar de dita parroquia;
****Vilar de Moia**, lugar de dita parroquia;
***Moialde**, parroquia do concello de Vilardevós;
****Moialde**, lugar de dita parroquia;

## Véxase tamén
### Outros artigos
Lingua de boi

A **lingua de boi** ou **fígado de boi** (***Fistulina hepatica***), clasificado nos Agaricales, é un fungo propio do Reino Unido, tamén presente no resto de Europa e América do Norte. Posúe forma de carne crúa. Utilizouse como carne no pasado e aínda se pode encontrar en mercados. Ten un sabor amargo cun toque acedo. Para o seu consumo debe ser novo e ter unha cocción longa.

## Detalles 
A súa forma é similar á da dunha lingua grande de cor castaña encarnada. As esporas libéranse de poros diminutos na parte inferior de cor branca crema do corpo da froita. Unha *Fistulina hepática* nova é de cor rubia- rosácea, e vai escurecendo coa idade. A parte inferior do corpo do froito, do cal se expulsan as esporas, é unha masa de túbulos. O seu nome é un diminutivo que provén da palabra latina fístula, e significa “tubo pequeno”, mentres que o nome da especie hepática significa " como un fígado", en referencia á consistencia da súa carne.
A especie é bastante común, e pódese encontrar habitualmente en soutos e carballeiras, desde agosto até finais de outono, sobre madeira viva ou morta. Tende a tinxir de castaño arroibado a madeira viva dos carballos sobre os que medra, o que lle dá unhas características á madeira moi apreciadas. En Australia, encóntranse nas feridas dos eucaliptos, que fai que as árbores se infecten e apodrezan.

## Notas 
## Véxase tamén 
### Ligazóns externas
* Description, bioactive compounds and medicinal properties
* Index Fungorum
Moimento

Como topónimo **Moimento** pode referirse a:

;En Galiza
***Moimento**, lugar da parroquia das Somozas, no concello das Somozas;
***O Moimento**, lugar da parroquia de Loira, no concello de Valdoviño.

## Véxase tamén
### Outros artigos
Molares

O topónimo **Molares** pode referirse a:

;En Galiza:
***Molares**, lugar da parroquia de Cabral, no concello de Vigo.

;Fóra de Galiza

;En Andalucía
***Los Molares**, concello da provincia de Sevilla.

;En Portugal
***Molares**, freguesía do concello de Celorico de Basto.

## Véxase tamén
### Outros artigos
Mollarrabo

O topónimo **Mollarrabo** pode referirse a:

;En Galiza
***Mollarrabo**, lugar da parroquia de Cereixo, no concello da Estrada;
***O Mollarrabo**, lugar da parroquia de Lagartóns, no concello da Estrada.
Mollón

O topónimo **Mollón** pode referirse a:

;En Galiza
***Mollón**, lugar da parroquia de Corzón, no concello de Mazaricos;
***O Mollón**, lugar da parroquia de Viñoás, no concello de Nogueira de Ramuín;
***O Mollón**, lugar da parroquia de Dexo, no concello de Oleiros;
***O Mollón**, lugar da parroquia de Neiras, no concello de Sober.

## Véxase tamén
### Outros artigos
***O Moullón**, lugar da parroquia de Codesido, no concello de Vilalba.
Calafrío (filme)

***Calafrío*** é un filme estadounidense de 2001 dirixido e protagonizado por Bill Paxton. Está coprotagonizado por Matthew McConaughey e Powers Boothe. Trátase do primeiro filme de Paxton como director. O argumento céntrase na estraña relación entre dous nenos e o seu pai, un fanático relixioso que cre que Deus lle encomendou matar demos disfrazados de persoas.

## Personaxes 
* Bill Paxton como Dad Meiks
* Matthew McConaughey como Fenton Meiks/Adam Meiks
* Powers Boothe como Axente do FBI Wesley Doyle
* Matt O'Leary como Fenton de mozo
* Jeremy Sumpter como Adam de mozo
* Luke Askew como Shériff Smalls
* Levi Kreis como Adam Meiks/Fenton Meiks
* Derk Cheetwood como Axente Griffin Hull
* Missy Crider como Becky Meiks
* Alan Davidson como Brad White
* Cynthia Ettinger como Cynthia Harbridge
* Vincent Chase como Edward March
* Gwen McGee como Operador
* Edmond Scott Ratliff como o anxo
* Rebecca Tilney como mestra

## Notas 
## Véxase tamén 
### Ligazóns externas 
*
A caixa das sorpresas

***A caixa das sorpresas*** (en ) é un filme cómico británico de 1966 realizado por Salamander Film Productions e distribuído por Columbia Pictures. Foi producido e dirixido por Bryan Forbes a partir dun guión de Larry Gelbart e Burt Shevelove, baseado na novela de 1889 *The Wrong Box* de Robert Louis Stevenson e Lloyd Osbourne.

O elenco inclúe gran número de actores británicos de sona daquela, como John Mills, Ralph Richardson, Michael Caine, Peter Cook, Dudley Moore, Peter Sellers, Irene Handl, Nanette Newman e Tony Hancock.

Estreouse en galego o 25 de maio de 2000 a través da TVG.

## Personaxes 
* John Mills como Masterman Finsbury
* Ralph Richardson como Joseph Finsbury
* Michael Caine como Michael Finsbury
* Peter Cook como Morris Finsbury
* Dudley Moore como John Finsbury
* Nanette Newman como Julia Finsbury
* Peter Sellers como Dr. Pratt
* Tony Hancock como Detective
* Valentine Dyall como Oliver Pike Harmsworth
* Leonard Rossiter como Vyvyan Alistair Montague
* Wilfrid Lawson como Peacock
* Thorley Walters como Lawyer Patience
* Cicely Courtneidge como Major Martha
* Diane Clare como Mercy 
* Gerald Sim como First Undertaker
* Irene Handl como Mrs. Hackett
* John Le Mesurier como Dr. Slattery
* Nicholas Parsons como Alan Frazer Scrope
* James Villiers como Sydney Whitcombe Sykes
* Graham Stark como Ian Scott Fife
* Jeremy Lloyd como Brian Allen Harvey
* Peter Graves como oficial militar
* John Junkin como primeiro enxeñeiro
* Timothy Bateson como oficial
* Norman Bird como espiritual
* Norman Rossington como primeiro hooligan

## Notas 
## Véxase tamén 
### Ligazóns externas 
* 
* Ficha en AllMovie
Calamidade Jane (filme)

***Calamidade Jane*** (en ) é un filme estadounidense de 1953 vagamente baseado na vida da heroína do Vello Oeste Calamity Jane e explora o suposto romance entre Calamity Jane e Wild Bill Hickok na fronteira estadounidense. Está protagonizado por Doris Day no papel de Calamity Jane e Howard Keel como Hickok. Foi lanzado por Warner Brothers en resposta do éxito que tivo *Annie Get Your Gun*.

Gañou o Oscar á mellor canción orixinal ("Secret Love", Sammy Fain e Paul Francis Webster) e tamén foi nomeado á mellor banda sonora e ó mellor son e gravación (William A. Mueller). As cancións e o guión foron a base dun musical teatral homónimo que tivo gran número de producións.

Estreouse en galego o 7 de febreiro de 1987 a través da TVG.

## Personaxes 
* Doris Day como Calamity Jane
* Howard Keel como Wild Bill Hickok
* Allyn Ann McLerie como Katie Brown
* Philip Carey como Tenente Daniel Gilmartin
* Dick Wesson como Francis Fryer
* Paul Harvey como Henry Miller
* Chubby Johnson como Rattlesnake
* Gale Robbins como Adelaid Adams
* Francis McDonald como Hank
* Monte Montague como Pete
* Bess Flowers como muller do oficial
* Tom London como Prospector (sen acreditar)

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Un caldeiro de sangue

***Un caldeiro de sangue*** (en ) é un filme estadounidense de comedia e terror de 1959 dirixido por Roger Corman. Está protagonizado por Dick Miller e está ambientado na cultura beatnik. O filme, producido cun orzamento de 50&nbsp;000 dólares, foi rodado en cinco días e comparte moitos trazos estéticos da rodaxe con baixos orzamentos da obra de Corman. Escrito por Charles B. Griffith, o filme é unha sátira de comedia negra e conta a historia dun mozo impresionable nun café bohemio que é aclamado como un brillante escultor cando mata por accidente o gato da súa caseira e cobre o seu corpo con arxila para agochar a evidencia. Cando é coaccionado para facer máis obras, convértese nun asasino.

Estreouse en galego o 9 de decembro de 2001 a través da TVG.

## Personaxes 
* Dick Miller como Walter Paisley
* Barboura Morris como Carla
* Antony Carbone como Leonard de Santis
* Julian Burton como Maxwell H. Brock
* Ed Nelson como Art Lacroix
* John Brinkley como Will
* John Herman Shaner como Oscar
* Judy Bamber como Alice
* Myrtle Vail como Mrs. Swickert
* Bert Convy como Lou Raby

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Montes de Xudea

miniatura|Os montes de Xudea nas proximidades de Xerusalén

Os **Montes de Xudea** (en hebreo:  הרי יהודה "Harei Yehuda" ; en árabe: جبال الخليل Jibal al-Khalil; tamén chamados **Outeiros de Xudea** ou **Outeiros de Hebrón**) son unha cadea montañosa de Israel e Cisxordania (Palestina) onde se sitúan Xerusalén e outras cidades bíblicas. As montañas alcanzan unha altura de 1.000 m.

Os outeiros están compostos de chans de terra rosa sobre calcarias duras.

## Notas 
## Véxase tamén
Un cálido decembro

***Un cálido decembro*** (en ) é un estadounidense de 1973 dirixido por Sidney Poitier e protagonizado por el mesmo no papel de Dr. Matt Younger. Está tamén protagonizado pola actriz xamaicana Esther Anderson no papel de Catherine, a namorada de Matt. O papel de Anderson como unha princesa africana valeulle un premio NAACP Image á mellor actriz en 1973. O filme tamén salienta pola utilización do tema "Nonqonqo" cantado por Letta Mbulu cun coro africano, e que foi escrito por Miriam Makeba. Coleridge-Taylor Perkinson escribiu e dirixiu a banda sonora.

Estreouse en galego o 6 de febreiro de 1989 a través da TVG.

## Notas 
## Véxase tamén 
### Ligazóns externas 
*
Calexón sanguento

***Calexón sanguento*** (en ) é un filme estadounidense de 1955 dirixido por William A. Wellman. Está protagonizado por Wayne e Lauren Bacall. Foi producido polo propio John Wayne.

## Personaxes 
* John Wayne como Capitán Tom Wilder
* Lauren Bacall como Cathy Grainger
* Paul Fix como Mr. Tso
* Joy Kim como Susu
* Berry Kroeger (Berry Kroger) como Old Feng
* Mike Mazurki como Big Han
* Anita Ekberg como Wei Ling
* Henry Nakamura como Tack
* James Hong como oficial comunista (sen acerditar)
* Lowell Gilmore como oficial británico (sen acerditar)

## Notas 
## Véxase tamén 
### Ligazóns externas 
* 
* Ficha en AllMovie
A Rueta, Cervo, Cervo

**Rueta** é un lugar da parroquia de Cervo no concello lugués de Cervo na comarca da Mariña Occidental. Segundo o Instituto Galego de Estatística en 2017 tiña doce habitantes (oito homes e catro mulleres). Está formado por tres pequenos grupos de poboación: Fontao, Picouce e a Ría.

## Lugares e parroquias 
### Lugares de Cervo 
### Parroquias de Cervo
46P/Wirtanen

Descuberto en 1948, por Carl Wirtanen no Observatorio Lick (Estados Unidos) o cometa ten un diámetro estimado de 1,2&nbsp;km e período de 5,45 anos, foi collido como primeiro branco da sonda espacial Rosetta en 1990. Un atraso no lanzamento, de 2003 a 2004, fixo que non fora posible o contacto planificado para 2013, cambiando entón o destino da sonda ó cometa 67P/Churyumov-Gerasimenko. No 2018 tivo o seu perihelio o 12 de decembro, e o punto de máximo achegamento á Terra o 16 de decembro.

A súa órbita ten unha distancia mínimo ó Sol de 159·106 km, e unha distancia máxima de 768·106 km (entre as órbitas de Xúpiter e a Terra). A excentricidade da órbita é 0,657 e a inclinación, 11,72.alt=Animación da órbita do cometa|miniatura|Animación da órbita do cometa |centro

## Notas
Callas Forever

***Callas Forever*** é un filme briográfico de 2002 dirixido por Franco Zeffirelli, quen tamén escribiu o guión xunto a Martin Sherman. É unha homenaxe á amiga de Zeffirelli, a aclamada diva da ópera Maria Callas, a quen el dirixiu nas óperas *Norma*, *La traviata* e *Tosca*.

## Sinopse 
Larry Kelly (Jeremy Irons) é un produtor musical que está en París por un gran concerto. Recibe unha chamada de Sarah Keller (Joan Plowright) instándoo a que vaia ver a súa antiga amiga, a diva da ópera Maria Callas (Fanny Ardant), que está recluída no seu piso de París, coa voz crebada e unha gran depresión pola morte de quen fora o grande amor da súa vida, o naviero grego Aristóteles Onassis. Larry Kelly, que ve moi desmellorada a súa amiga, tenta convencela para que rode unhas óperas para o cinema. Nun comezo, Callas négase porque é consciente do declive da súa voz, pero accede de mala gana cando Kelly lle di que a voz que empregarán será a gravada nos seus mellores anos e que fará *playback*. Sarah Keller axúdalle a convencer á diva, pois négase uns días máis tarde. Callas grava a ópera *Carmen* de Georges Bizet, e a soprano pídelle que non a estree, porque pensa que é unha fraude. Máis tarde, Callas pensa en gravar a *Tosca* de Giacomo Puccini, coa súa propia voz. Pero cando comeza a barallar ideas ó respecto, a diva négase definitivamente. Nunha das escenas finais, Maria reúnese con Larry nunha banca de parque, ela de boa gana comparte o que espera da vida e cun aceno de liberdade remata o encontro e afástase co fondo das árbores do parque, cun sorriso.

## Personaxes 
*Fanny Ardant como Maria Callas
*Jeremy Irons como Larry Kelly 
*Joan Plowright como Sarah Keller 
*Jay Rodan como Michael 
*Gabriel Garko como Marco
*Anna Lelio como Bruna
*Stephen Billington como Brendan
*Justino Díaz como cantante (Scarpia)
*Tara Marie Anderson como xornalista loira

## Notas 
## Véxase tamén 
### Ligazóns externas 
* 
* Ficha en RottenTomatoes
Calor entre reixas

***Calor entre reixas*** (en , tamén coñecido como *Renegade Girls*) é un filme estadounidense de 1974 escrito e dirixido por Jonathan Demme para New World Pictures, producido por Roger Corman. Está protagonizado por Juanita Brown, Roberta Collins, Erica Gavin, Ella Reid, Rainbeaux Smith e Barbara Steele.

John Cale e interpretou a música da banda sonora, que conta coa guitarra de Mike Bloomfield.

## Personaxes 
* Erica Gavin como Jacqueline Wilson 
* Juanita Brown como Maggie 
* Roberta Collins como Belle Tyson 
* Ella Reid como Pandora 
* Cheryl Smith como Lavelle (como Rainbeaux Smith) 
* Warren Miller como Dr. Randolph 
* Barbara Steele como Supt. McQueen 
* Crystin Sinclaire como Crazy Alice (como Lynda Gold) 
* Mickey Fox como Bernice 
* Toby Carr Rafelson como Pinter (como Tobi Carr Refelson) 
* Ann Stockdale como Bonnie 
* Irene Stokes como Hazel

## Notas 
## Véxase tamén 
### Bibliografía 
* Bliss, Michael, e Banks, Christina: *What Goes Around Comes Around: The Films of Jonathan Demme* (1996): 

### Ligazóns externas 
* 
* Ficha en AllMovie 
* Ficha en RottenTomatoes
Voo 409 de Ethiopian Airlines

O **voo 409 de Ethiopian Airlines** era un servizo regular internacional dende Beirut ata Addis Abeba que se esnafrou no mar Mediterráneo pouco despois da engalaxe do aeroporto de Beirut-Rafic Hariri o 25 de xaneiro de 2010, matando ás 90 persoas a bordo. Este foi o primeiro accidente con vítimas mortais de Ethiopian Airlines dende o secuestro do voo 961 en 1996.

## Avión 
O aparello involucrado no accidente era un Boeing 737-8AS, con rexistro ET-ANB e número de serie 29935. Realizara o seu primeiro voo o 18 de xaneiro de 2002 e fora entregado a Ryanair o 4 de febreiro dese ano como EI-CSW.[7] Almacenado en abril de 2009, Ethiopian Airlines fíxose co control do avión o 12 de setembro de 2009, arrendado a CIT Aerospace. Equipado con dous motores CFM56-7B26, o aparello pasara o último control de mantemento o 25 de decembro de 2009 sen que se lle atopane ningún problema técnico. O avión tiña 8 anos e 7 día cando correu o accidente.

## Accidente 
O Boeing 737 engalou da pista 21 do aeroporto de Beirut-Rafic Hariri no medio dunha treboada Os datos do METAR indicaban ventos de 8 nós (15&nbsp;km/h) de dirección variable e tormentas eléctricas na veciñanza do aeroporto. O avión trepou aos 9 000 pés (2,700 m) virou bruscamente cara á esquerda, entrou en perda, e esnafrouse no mar Mediterráneo. O contacto co radar perdeuse entre os catro e cinco minutos despois da engalaxe, mentres que algunhas testemuñas preto da costa informaron ver o avión en chamas chocando contra a auga.

## Busca e rescuperación 
Na mañá seguinte ao accidente, as autoridades libanesas informaron ter localizado o lugar do sinistro a 3,5 quilómetros da costa da vila de Na'ameh. A busca de superviventes realizouna o exército do Líbano usando helicópteros Sikorsky S-61, a armada libanesa e tropas da Forza Provisional das Nacións Unidas no Líbano (UNIFIL). e o buque de salvaento USNS *Grapple*. A armada francesa enviou un avión de recoñecemento Breguet Atlantic. A UNIFIL enviou tres barcos e dous helicópteros ao lugar. A Royal Air Force

Os corpos recuperados foron enviados ao hospital universitario Rafik Hariri en Beirut para a extracción de ADN e a súa identificación. O 5 de febreiro de 2010, informouse que o buque estadounidense *Odyssey Explorer* chegaría durante a seguinte semana para axudar na busca das caixas negras do avión. O exército libanés informou o 6 de febreiro que atopara grandes seccións do avión, entre as que se cría que esaba a cola, a unha profundidade de 45 metros a 2&nbsp;km da costa. O 7 de febreiro de 2010 megulladores do exército libanés foron capaces de recuperar o gravador de datos de voo do avión; que foi enviado á base naval de Beirut para ser entregado ao equipo de investigación do accidente. Todos os falecidos recuperáronse do mar e identificáronse o 23 de febreiro de 2010.

## Notas
Voo 771 de Afriqiyah Airways

O **voo 771 de Afriqiyah Airways** era un servizo regular internacional de pasaxeiros entre o aeroporto de Xohanesburgo-O.R. Tambo e o aeroporto de Trípoli. O día 12 de maio de 2010 o Airbus A330-202 que operaba a ruta esnafrouse ao redor das 06:01 hora local (04:01 UTC) cando se aproximaba a Trípoli. Dos 104 pasaxeiros e tripulantes a bordo só sobreviviu un neno neerlandés de nove anos chamado Ruben van Assouw. O accidente do voo 771 foi a terceira perda dun Airbus A330 con vítimas mortais, ocorrendo once meses despois do segundo deles, o accidente do voo 447 de Air France.

## Avión e tripulación 
O aparello era un Airbus A330-200, con rexistro 5A-ONG e número de serie 1024, fabricado no ano 2009. Foi entregado en setembro de 2009 e no momento do accidente tiña unhas 1 600 horas de voo nuns 420 ciclos. O avión estaba equipado con dous motores General Electric CF6-80E1. Estaba configurado para unha capacidade de 253 pasaxeiros. Este voo levaba 93 pasaxeiros e 11 tripulantes. A meirande parte dos pasaxeiros eran cidadáns neerlandeses regresando das súas vacacións en Suráfrica.

O capitán era Yousef Bashir Al-Saadi, de 57 anos. Fora contratado por Afriqiyah Airways en 2007 e tiña 17 016 horas de voo, incluídas 516 horas no Airbus A330. O primeiro oficial era Tareq Mousa Abu Al-Chaouachi, de 42 anos. Tiña 4 216 horas de experiencia, incluídas 516 no A330. O primeiro oficial de reserva era Nazim Al-Mabruk Al-Tarhuni, de 37 anos, con 1 866 horas, das que 516 eran no A330.

## Notas
Evasión do Ciudad de Montevideo

A '*evasión do *Ciudad de Montevideo'''* foi a fuxida de republicanos galegos desde Malpica de Bergantiños a Douarnenez, no departamento de Finistère da Bretaña francesa, o 28 de xuño de 1937.
## Historia 
A motora *Ciudad de Montevideo* fora construída en madeira en 1932, tiña unha eslora de 12,5 metros e unha manga de algo máis de 3 metros. Alcanzaba unha velocidade máxima de 5 millas por hora. Era propiedade de Evaristo Pose Doldán. A madrugada do 28 de xuño, con nove membros na súa tripulación, o *Ciudad de Montevideo* iniciou a fuga. Antonio Suárez Blanco era o patrón do barco. Bernardino Garrido era membro de Izquierda Republicana e un dos principais fuxitivos.

Na enseada das Lapas, ao pé da Torre de Hércules da Coruña, recolleron a Antonio Pose “Xornes” de Malpica e a Balbino Oroza Otero, o seu cuñado, de Rinlo. Un destrutor nazi que apoiaba o bloqueo do mar Cantábrico pola frota franquista confundiunos con náufragos e deulles comida, combustible e marcoulles o rumbo para chegar a Brest.
Os fuxidos foron xulgados en Ferrol na causa 253/1937.

Os once fuxidos foron Bernardino Martín Garrido Carrillo, Antonio Suárez Blanco, Jesús Suárez Blanco, José Suárez Blanco, David Suárez Blanco, Ramón Arcay Novo, Bernardino Arcay Novo, Luís Blanco Martínez, Cándido Rodríguez Villar, Antonio Pose Castiñeiras e Balbino Oroza Otero.

## Véxase tamén 
### Bibliografía 
* 
* 

### Outros artigos 
* Evasión da motora *San Adrián*
* Evasión da motora *Rocío*

### Ligazóns externas 
* , Víctor: "60 hombres. Documento de guerra" *O Talieiro, Revista Cultural da A. C. Tralla''. Ano 2001, número 1 .
* 
* O Poliño, ou como fuxir da Guerra dende Malpica
Voo 6895 de Iran Aseman Airlines

O **voo 6895 de Iran Aseman Airlines** era un voo chárter operado por Itek Air en nome de Iran Aseman Airlines. O día 24 de agosto de 2008 o Boeing 737-200, con rexistro EX-009, esnafrouse ás 20:30 hora local preto do aeroporto de Manas en Kirguizistán mentres se dirixía ao aeroporto Imán Khomeini de Teherán. O aparello accidentouse mentres regresaba ao aeroporto de orixe tras experimentar problemas técnicos.

## Notas
Voo 202 de Airblue

O **voo 202 de Airblue** era un servizo doméstico regular de pasaxeiros entre o aeroporto de Jinnah e o aeroporto Benazir Bhutto que se esnafrou o 28 de xullo de 2010 preto de Islamabad, a capital de Paquistán, matando os 146 pasaxeiros e 6 tripulantes a bordo. É o peor accidente de aviación ocorrido en Paquistán ata a data. O avión, un Airbus A321-231 operado por Airblue, esnafrouse na cordilleira Margalla ao norte de Islamabad. Os controladores de tráfico aéreo perderon o contacto co voo durante o seu intento de aterrar entre unha densa néboa e forte chuvia monzónica.

Foi o primeiro accidente con vítimas mortais dun Airbus A321, unha variante longa do Airbus A320. Baseada en Islamabad, Airblue é a segunda aeroliña máis grande de Paquistán, con máis do 30% do mercado doméstico. No momento do accidente a aeroliña operaba sete avións, todos da familia A320.

## Avión 
O aparello implicado no accidente era un Airbus A321-231, con rexistro AP-BJB. O avión fora construído no ano 2000, e tiña o número de serie 1218. Este foi o primeiro accidente fatal do A321, e a segunda perda do tipo. O avión fora entregado orixinalmente a Aero Lloyd e fora usado por Aero Flight antes de pasar á frota de Airblue en 2006. O aparello acumulaba máis de 34&nbsp;000 horas de voo nuns 13&nbsp;500 ciclos. A aeronave fora golpeada por un lóstrego o 30 de decembro de 2008.

## Notas
Kuusamo

**Kuusamo** é unha cidade de Finlandia situada na rexión de Ostrobotnia do Norte. En 2018 a súa poboación era de 15&nbsp;310&nbsp;habitantes. A superficie do termo municipal é de 5&nbsp;808,92&nbsp;km2, dos cales 830,64&nbsp;km2 son auga. O concello ten unha  densidade de poboación de 3,08&nbsp;hab./km².

Limita cos concellos de Taivalkoski, dentro da súa mesma rexión, Posio e Salla, ambos pertencentes á rexión de Laponia, e Suomussalmi, pertencente á rexión veciña de Kainuu. O concello ademais limita ao leste con Rusia.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Kuusamo
Antonio Suárez Blanco

**Antonio Suárez Blanco**, coñecido como **Coruña**, nado en Malpica de Bergantiños o 6 de maio de 1907, foi un sindicalista galego.

## Traxectoria 
Patrón de pesca. Membro do Sindicato de Obreros y Profesiones Varias de Malpica da CNT. Co golpe de Estado do 18 de xullo de 1936 fuxiu de Malpica con outros 10 republicanos en xuño de 1937 na lancha de motor *Ciudad de Montevideo*. Deportado a Mauthausen, onde ingresou o 25 de xaneiro de 1941 procedente de Trier, foi trasladado a Gusen o 8 de abril dese ano. Liberado o 5 de maio do 1945. Presentouse en 1948 no consulado de Nova York. Alcanzoulle o indulto de 1945. Entregouse na Coruña en xaneiro de 1949 e foi condenado a 6 anos de prisión en xullo. En abril de 1951 foi indultado da totalidade da pena.

## Véxase tamén 
### Bibliografía 
*
Bernardino Garrido Carrillo

**Bernardino Martín Garrido Carrillo**, coñecido como **Xudío**, nado en Malpica de Bergantiños o 12 de xaneiro de 1903 e finado no Perú, foi un político, sindicalista e empresario galego.
## Traxectoria 
Membro do comité local de Izquierda Republicana de Malpica. Afiliado ao Sindicato de Obreros y Profesiones Varias da CNT. Co golpe de Estado do 18 de xullo de 1936 fuxiu de Malpica con outros 10 republicanos en xuño de 1937 na lancha de motor *Ciudad de Montevideo*. As autoridades requisáronlle dúas traíñas, unha motora e unha lancha. Pasou a Barcelona, e ao remate da guerra foi internado no campo de concentración de Argelès-sur-Mer. Foi xulgado en Ferrol por rebelión militar e declarado en rebeldía. Marchou a Chile no *Winnipeg* e logo ao Perú.

## Vida persoal 
Foi pai de Celestino Garrido Pose.

## Notas 
## Véxase tamén 
### Bibliografía 
*
A calumnia

***A calumnia*** (en , tamén chamado *The Loudest Whisper* no Reino Unido) é un filme estadounidense de 1961 de William Wyler. O guión foi escrito por John Michael Hayes, e baséase na obra homónima de Lillian Hellman. Está protagonizado por Audrey Hepburn, Shirley MacLaine e James Garner.

Estreouse en galego o 23 de novembro de 1994 a través da TVG.

## Sinopse 
Karen e Martha son dúas amigas e socias que dirixen a escola Dobie-Wright, escola privada para rapazas. Karen está prometida co doutor Joe Cardin, con que pretende casar axiña, aínda que Martha, que non quere estar soa á fronte da escola, insiste en que atrase a voda.

Unha alumna rancorosa e vingativa, ofendida por un castigo que recibiu, oe por casualidade un comentario e emprégao distorsionándoo ante a súa avoa, acusando ambas as profesoras de seren amantes. O escandaloso rumor esténdese rapidamente entre os pais e os titores, e en vinte e catro horas a escola queda sen alumnas.

## Personaxes 
* Shirley MacLaine como Martha Dobie
* Audrey Hepburn como Karen Wright
* James Garner como Dr. Joseph "Joe" Cardin
* Miriam Hopkins como Lily Mortar
* Fay Bainter como Mrs. Amelia Tilford
* Karen Balkin como Mary Tilford
* Veronica Cartwright como Rosalie Wells
* Mimi Gibson como Evelyn 
* William Mims como Mr. Burton 
* Sally Brophy como Mrs. Wells
* Hope Summers como Agatha

## Notas 
## Véxase tamén 
### Bibliografía 
* 
### Ligazóns externas 
* 
* Ficha en AllMovie 
* Ficha en RottenTomatoes
Camiño da gloria (filme de 1936)

***Camiño da gloria*** (en ) é un filme estadounidense de 1936 dirixido por Howard Hawks. É un drama sobre a primeira guerra mundial en Francia, e está protagonizado por Fredric March, Warner Baxter, Lionel Barrymore e June Lang, e foi producido por 20th Century Fox.

## Personaxes 
* Fredric March como Tenente Michel Denet
* Warner Baxter como Capitán Paul La Roche
* Lionel Barrymore como Papa La Roche / Soldado Morin
* June Lang como Monique La Coste
* Gregory Ratoff como Sarxento ruso
* Victor Kilian como Sarxento
* Paul Stanton como Capitán
* John Qualen como Soldado arrepiado
* Julius Tannen como Tenente Tannen
* Theodore von Eltz como Maior
* Paul Fix como Segundo voluntario
* Leonid Kinskey como Soldado
* Jacques Lory como Courier
* Jacques Vanaire como Doutor
* Edythe Raynore como Enfermeira
* George Warrington como Jean Dulac

## Notas 
## Véxase tamén 
### Ligazóns externas 
*
Camiño da gloria (filme de 1996)

***Camiño da gloria*** (en ) é un filme británico de 1996 dirixido por Maria Giese. Está protagonizado por Sean Bean e Emily Lloyd e estreouse en marzo de 1996, sendo distribuído por New Line Cinema.

Estreouse en galego o 18 de febreiro de 1989 a través da TVG.

## Personaxes 
* Sean Bean como Jimmy Muir
* Emily Lloyd como Annie Doherty
* Craig Kelly como Russel Muir
* Melanie Hill como Mary Muir
* John McEnery como Joe Muir
* Ann Bell como Sarah Muir
* Ian Taylor como Jimmy Muir de neno
* Tony Currie como Tony Currie
* Mel Sterland como Capitán do Sheffield United
* Pete Postlethwaite como Ken Jackson
* Rebecca Nichols como Stripper
* Chris Walker como Mac
* John Higgins como Rob
* Tim Gallagher como Steve
* Peter Gunn como Tommy
* Nick Waring como Gerry
* James McKenna como George McCabe

## Notas 
## Véxase tamén 
### Ligazóns externas 
*
Camiño da vinganza

***Camiño da vinganza*** (en ) é un filme estadounidense de 1968 dirixido por Sydney Pollack. Está protagonizado por Burt Lancaster, Ossie Davis e Telly Savalas. A banda sonora foi composta por Elmer Bernstein. Davis foi nomeado ó Globo de Ouro ó mellor actor secundario pola súa interpretación no filme. A rodaxe fíxose no Parque Nacional Sierra de Órganos, na vila de Sombrerete, México.

## Personaxes 
* Burt Lancaster como Joe Bass
* Shelley Winters como Kate
* Telly Savalas como Jim Howie
* Ossie Davis como Joseph Lee
* Dabney Coleman como Jed
* Paul Picerni como Frank
* Dan Vadis como Yuma
* Nick Cravat como Yancy
* Armando Silvestre como Two Crows

## Notas 
## Véxase tamén 
### Ligazóns externas 
* 
* Ficha en TottenTomatoes 
* Ficha en AllMovie
Río Covo, Cervo, Cervo

**Río Covo** é un lugar da parroquia de Cervo no concello lugués de Cervo na comarca da Mariña Occidental. Segundo o Instituto Galego de Estatística en 2017 tiña 373 habitantes (180 homes e 193 mulleres). A carón da aldea sitúase o encoro de río Covo.

## Lugares e parroquias 
### Lugares de Cervo 
### Parroquias de Cervo
2018 VG18

'*** é un distante obxecto transneptuniano descuberto o 10 de novembro de 2018 por Scott S. Sheppard, David Tholen e Chad Trujillo, alcumado **Lonxe*' (en ) polo seu equipo de descubrimento. A unha distancia do Sol dunhas 120 UA (máis de tres veces e media a distancia de Plutón ó Sol) e case dúas veces a distancia de Eris, é no presente o obxecto observado máis arredado do Sistema Solar e o primeiro obxecto descuberto alén das 100 AU.

## Propiedades 
O diámetro de  estímase en 500&nbsp;km, o que o converte nun posible planeta anano.

## Notas
Camarote de luxo

***Camarote de luxo*** (en ) é un filme español de 1957 dirixido por Rafael Gil. O guión baséase na novela *Luz de luna* de Wenceslao Fernández Flórez que trata do clásico tránsito do mundo rural ó urbano e unha visión sobre a emigración cara a América.

Estreouse en galego o 21 de febreiro de 1986 a través da Televisión de Galicia.
miniatura|Unha edición da novela na que está baseado o filme.

## Sinopse 
Un mozo abandona a súa vila e vai á capital, A Coruña, para traballar cun familiar nunha empresa navieira de emigración. Axiña descobre que o xefe extorsiona ós emigrantes ós que vende pasaxes e mesmo trata de roubarlles os papeis a un deles. Pero el, que é un home honrado e sensible, non pode consentir tal inxustiza e devolve os papeis ó emigrante para que poida embarcar de xeito que acaba sendo despedido.

## Personaxes 
* Antonio Casal como Aurelio Romay 
* María Mahor como Guadalupe
* Fernando Sancho como Ernesto 
* José Marco Davó como Don Fabián Mouriz
* Mercedes Muñoz Sampedro como Doña Sofía
* Rafael Bardem como Don Jacinto
* Carmen Esbrí como Vedette 
* Erasmo Pascual como Pai do fuxitivo
* Carmen Rodríguez como Nai de Aurelio
* Juan Vázquez como Don Manuel
* Nelly Morelli como Elvira
* Guillermo Hidalgo como Oficial 
* Adela Carboné como Tía de María
* Celia Foster como María
* Ángel Álvarez Fernández como Padriño
* Isabel Pallarés como Madriña
* Eumedre como Juan Cadaval
* Manolo Morán como Don Armando 
* Julia Caba Alba como Muller mareada
* Pilar Gómez Ferrer como Señora no tren 
* Manuel Requena como Don Vicente

## Notas 
## Véxase tamén 
### Bibliografía 
* Bentley, Bernard (2008). *A Companion to Spanish Cinema*. Boydell & Brewer.
### Ligazóns externas 
*
A cámara do terror

***A cámara do terror*** (en , tamén chamado *The Torture Zone*) é un filme mexicano de 1968 dirixido por Juan Ibáñez e Jack Hill. Está protagonizado por Boris Karloff e Julissa.

## Personaxes 
* Boris Karloff como Dr. Carl Mandel
* Julissa como Corinne Mandel
* Carlos East como Mark
* Isela Vega como Helga
* Yerye Beirute como Roland
* Santanón como Midget

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Voo 4128 de Alitalia

O **voo 4128 de Alitalia** era un servizo regular entre o aeroporto Leonardo da Vinci de Roma e o aeroporto de Palermo con 129 persoas a bordo. O día 23 de decembro de 1978 esnafrouse no mar Tirreno a uns 3 quilómetros ao norte de Palermo durante a aproximación. O accidente atribuíuse á tripulación de voo que cría que estaba máis preto da pista do que realmente estaba, realizando así un descenso prematuro. A parte inicial da aproximación foi instrumental ata que o aparello estivo a 2 millas do aeroporto. A tripulación entón parou o descenso a 150 pés sobre o nivel do mar, como se tratase de localizar a área de aproximación final, pensando que estaban preto da pista debido ás luces do aeroporto. Nos últimos nove segundos o avión voou case ao nivel do mar a unha velocidade de 150 nós; entón, debido ao vento, o avión perdeu altitude e impactou contra a auga coa súa á dereita. 21 pasaxeiros sobreviviron e foron rescatados por barcos de pesca que se atopaban na zona.

Entre os mortos estaba o artista neerlandés Max Reneman.

## Notas
Voo 189 de Air Canada

O **voo 189 de Air Canada** era un servizo entre Ottawa e Vancouver con escalas en Toronto e Winnipeg. O día 26 de xuño de 1978 o  McDonnell Douglas DC-9-32 que operaba a ruta esnafrouse ao engalar de Toronto matando a dous pasaxeiros.

## Accidente 
Durante a engalaxe, ás 8:15 a.m., un dos pneumáticos do McDonnell Douglas DC-9-32 rebentou e desintegrouse parcialmente, disparando anacos de caucho ao mecanismo do tren de aterraxe. Isto activou unha advertencia de "tren de aterraxe non segura", levando ao piloto a abortar a engalaxe. Porén, o avión xa percorrera dous terzos da lonxitude da pista 23L e ía a unha velocidade de 154 nós (285&nbsp;km/h). Non foi capaz de parar antes do final da pista e afundiuse no bordo dun terraplén a unha velocidade de 60 nós (110&nbsp;km/h), acabando finalmente no barranco Etobicoke Creek. A aparello rompeu en tres partes, pero a pesar de estar cargado de combustible non se incendiou.

## Notas
Haapajärvi

**Haapajärvi** é unha cidade de Finlandia situada na rexión de Ostrobotnia do Norte. En 2018 a súa poboación era de 7&nbsp;236&nbsp;habitantes. A superficie do termo municipal é de 789,11&nbsp;km2, dos cales 23,22&nbsp;km2 son auga. O concello ten unha  densidade de poboación de 9,45&nbsp;hab./km².

Limita cos concellos de Haapavesi, Kärsämäki, Nivala, Pyhäjärvi, Reisjärvi, Sievi e Pihtipudas, este último pertencente á rexión veciña de Finlandia Central.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Haapajärvi
Fina Birulés

**Fina Birulés Bertran**, nada en Xirona o 29 de marzo de 1956, é unha profesora de filosofía española fundadora na Universidade de Barcelona do Seminario "Filosofía e Xénero". É unha das máis recoñecidas especialistas na obra de Hannah Arendt.

## Traxectoria 
É profesora de filosofía na Universidade de Barcelona e foi profesora visitante nas universidades de Porto Rico, Chile, Parma, Florencia e Viena.

En 1990 fundou na Universidade de Barcelo*na*
alt=Fina Birulés na conferencia inaugural de "Girlsss" no CCCB|esquerda|miniatura|Fina Birulés na conferencia inaugural de "Girlsss" no CCCB.
A súa tarefa de investigación articulouse ao redor de dous núcleos: subxectividade política, historia e acción e cuestións de teoría feminista e estudo da produción filosófica feminina, con especial atención á obra de Hannah Arendt de cuxa obra é unha das súas principais tradutoras ao castelán. Tamén investigou o traballo de filósofas do século XX como Simone Weil, Sarah Kofman, Rachel Bespaloff, Simone de Beauvoir e Françoise Collin.

Entre as súas principais obras atópanse:

* *Una herencia sin testamento: Hannah Arendt* (Herder, 2007)
* *Hannah Arendt. Más alla de la filosofía. Escritos sobre cultura, arte y literatura* con Ángela Lorena Fuster (Trotta 2014) 
* *Entreactes, Entorn del pensament, a política i el feminisme* (El Trabucaire, 2014)

## Notas 
## Véxase tamén
Voo 193 de National Airlines

O **voo 193 de National Airlines** era un Boeing 727-235, con rexisto N4744, que realizaba un servizo entre Miami e Pensacola, con escalas en Melbourne, Tampa, Nova Orleáns e Mobile. Na noite do 8 de maio de 1978, en condición de pouca visibilidade pola néboa, o avión esnafrouse durante o descenso ao aeroporto rexional de Pensacola impactando contra o mar na baía de Escambia Bay e afundíndose a unha profundidade de 3,7 metros.

## Accidente 
O sistema de aterraxe instrumental (ILS) da pista 16 estivera fóra de servizo dende xaneiro dese ano pola reconstrución da pista. No seu lugar estaba dispoñible unha aproximación sen precisión á pista 25. Antes de iniciar a aproximación un bimotor Beechcraft informou ter saído da cuberta de nubes a 450 pés (140 m). A altitude mínima de descenso para esta aproximación era de 480 pés (150 m). Isto preocupou ao primeiro oficial que informou ao capitán da súa opinión de que ese avión estaba facendo unha aproximación ilegal. Un reactor de Eastern Air Lines diante deles informou que tivo a pista brevemente á vista antes de perdela entre as nubes e abortar a aterraxe.

Mentres se preparaban para a aproximación o primeiro oficial descoidouse de facer chamadas de corrección de altitude e aproximación. A alarma de proximidade a terra soou e o primeiro oficial comprobou o seu altímetro. Marcaba 1 500 pés (460 m) e apagou a alarma. O gravador de datos de voo amosaría posteriormente que a súa altura real nese punto era de só 500 pés (150 m). A tripulación de voo puido distraerse pola alarma e non puido entender que pasaran da altitude mínima de descenso. Pouco despois disto impactaron na baía de Escambia. O tráfico de barcazas na zona axudou na evacuación. Tres pasaxeiros afogaron intentando saír do avión. O avión quedou intacto tras o accidente e foi levado a un hangar da estación naval aérea de Pensacola, pero foi dado de baixa debido aos danos producidos pola corrosión da auga. O aparello foi posteriormente desmontado e retirado da base para ser despezado.

## Notas
Sistema sexaxesimal

O **sistema sexaxesimal** ou **sistema de base 60**, é un sitema de numeración co sesenta como base. Orixinouse entre os antigos sumerios no terceiro milenio antes da nosa era, pasando despois aos antigos babilonios e aínda continúa a empregarse para medir tempo, ángulos e coordenadas xeográficas.

O número sesenta, ten doce factores, 1, 2, 3, 4, 5, 6, 10, 12, 15, 20, 30 e 60, dos que 2, 3 e 5 son números primos. Con tantos factores, moitas fraccións con números no sistema sexaxesimal poden simplificarse. Por exemplo, unha hora pode dividirse en anacos de 30, 20, 15, 12, 10, 6, 5, 4, 3, 2 e 1 minuto. 60 é o número máis pequeno divisible por todos os números entre 1 é 6, é dicir, é o mínimo común múltiplo de 1, 2, 3, 4, 5 e 6.

## Orixe 
É fácil para as persoas contar cos seus dedos ata 12 empregando só unha man, co polgar apuntando a cada falanxe dos catro dedos por quendas. Aínda existe un sistema de conta tradicional en moitas rexións de Asia que pode explicar a existencia de sistema numéricos baseados en 12 e 60 ademais dos que se basean en 10, 20 e 5. Neste sistema, cunha man cóntase repetidamente ata 12, marcando o número de iteracións na outra man ata cinco ducias, é dicir, sesenta.

## Notas 
## Véxase tamén 
### Bibliografía 
*.
*
Lei de Cabrera-Duperier

En 1929, Blas Cabrera Felipe e o seu discípulo Arturo Duperier corrixiron a lei de Curie-Weiss, que describe con limitacións la susceptibilidade magnética dun material ferromagnético na rexión paramagnética situada máis aló do punto de Curie, engadindo unha constante K á susceptibilidade magnética χ, distinta para cada elemento, o que deu orixe á Lei de Cabrera-Duperier do paramagnetismo, (ou lei Curie-Weiss-Cabrera) que pode expresarse como:

(χ+Κ)(T+Δ)=C

Onde:

C é a constante de Curie do material

T é a temperatura absoluta

Δ é a temperatura de Curie

χ é a susceptibilidade magnética

Κ é unha constante. Empregando o sistema internacional, ambas temperaturas deben medirse en Kelvin.

A lei implica a que existe unha temperatura de transición entre o estado ferromagnético e o paramagnético. Como derivada da lei de Curie, deixa de ser válida nas proximidades do punto de Curie.

## Notas
Mondelo

O topónimo **Mondelo** pode referirse a:

;En Galiza
***Mondelo**, lugar da parroquia de Abelleira, no concello de Muros;
***Mondelo**, lugar da parroquia da Regueira, no concello de Oza-Cesuras;
***Mondelo**, lugar da parroquia de Palmeira, no concello de Ribeira.

Amais, como apelido, **Mondelo** pode referirse a:

***José Luis Mondelo**, político galego.
***Ana Pontón Mondelo**, política galega.
Camiño de Bali

***Camiño de Balí*** (en ) é un filme estadounidense de 1952 dirixido por Hal Walker. Está protagonizado por Bing Crosby, Bob Hope e Dorothy Lamour. Estreado por Paramount Pictures o 1 de novembro de 1952, o filme é o sexto dos sete filmes da serie *Road to …*. Foi o único filme da serie rodado en Technicolor e foi o primeiro en contar con cameos de estrelas do cinema daquela.

Estreouse en galego o 22 de decembro de 1991 a través da TVG.

## Personaxes 
* Bing Crosby como George Cochran
* Bob Hope como Harold Gridley
* Dorothy Lamour como Princesa Lala McTavish
* Murvyn Vye como Príncipe Ken Arok
* Peter Coe como Gung
* Ralph Moody como Bhoma Da
* Leon Askin como Rei Ramayana
* Carolyn Jones como Eunice
* Michael Ansara como Guard
* Harry Cording como pai de Verna

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
Norwich

O topónimo inglés **Norwich** pode referirse a:

;En Inglaterra:

* **Norwich**, cidade da rexión de Anglia Oriental;
; No Cánada:
* **Norwich**, cidade de Ontario.

;Nos Estados Unidos de América'':
* **Norwich**, no estado de Connecticut;
* **Norwich**, no estado de Kansas;
* **Norwich**, no estado de condado de Chenango, no Estado de Nova York;
* **Norwich**, en Nova York;
* **Norwich**, no estado de Ohio;
* **Norwich**, no estado de Vermont;
* **Norwich**, no condado de Windsor, Vermont;

;En Xamaica:

* **Norwich**.

## Véxase tamén
### Outros artigos
* **Norwich City Football Club**
* **Norwich terrier**, raza de can con orixe no Reino Unido.
Camiño de Sagebrush

***Camiño de Sagebrush*** (en ) é un filme estadounidense de 1933 dirixido por Armand Schaefer. É un western protagonizado por John Wayne e coas aparicións de Lane Chandler e Yakima Canutt (Canutt interpreta o líder da banda e tamén é o dobre de acción de Wayne nalgunhas escenas). Foi o segundo filme de Lone Star Productions distribuído por Monogram Pictures.

Estreouse en galego o 1 de abril de 1992 a través da TVG.

## Personaxes 
* John Wayne como John Brant
* Nancy Shubert como Sally Blake
* Lane Chandler como Joseph Conlon
* Yakima Canutt como líder dos foraxidos
* Wally Wales como shériff
* Art Mix como Henchman
* Bob Burns como Shériff Parker
* Ted Adams como Taggart (sen acreditar)

## Notas 
## Véxase tamén 
### Ligazóns externas 
* 
* Ficha en RottenTomatoes
Jesús Lavandeira Pérez

**Jesús Lavandeira Pérez**, coñecido como **Ladrillo**, nado en Vilariño (Vilasantar) o 6 de abril de 1906 e finado en Betanzos o 5 de xaneiro de 1991, foi un guerrilleiro antifranquista galego.

## Traxectoria 
A principios da República instalouse en Betanzos e traballou como xardineiro municipal. Militante da CNT e do grupo Plantas Nuevas da FAI, en 1936 era secretario da CNT de Betanzos. Co golpe de Estado do 18 de xullo de 1936 fuxiu ao monte e integrouse no Grupo Neira. Non quixo integrarse no Exército Guerrilleiro de Galicia polo control do PCE. Foi detido en agosto de 1945 en Porzomillos. Xulgado por rebelión militar en consello de guerra na Coruña o 19 de setembro de 1946, foi condenado a vinte anos de prisión. Estivo internado no penal do Dueso, do que saíu en liberdade provisional en 1953. Finou en Betanzos o 5 de xaneiro de 1991.

## Vida persoal 
Casou con Julia Louriño García, e foi pai de tres fillos.
## Notas 
## Véxase tamén 
### Bibliografía 
* 

* 
*
Latavious Williams

**Latavious Bernard Williams**, nado o 29 de marzo de 1989 en Starkville, Mississippi, é un xogador profesional de baloncesto estadounidense que xoga no Jeonju KCC Egis da Korean Basketball League. Mide 2,03 e xoga nas posicións de pivote e ala-pivote.

## Traxectoria 
Williams foi elixido na 48ª posición do Draft da NBA de 2010 polos Miami Heat. Pouco despois de ser elixido polos Heat, os seus dereitos foron traspasados ós Oklahoma City Thunder a cambio dunha futura segunda rolda do Draft. O 19 de febreiro de 2015, os seus dereitos foron traspasados ós New Orleans Pelicans.

O 19 de xullo de 2017, Williams asinou unha tempada co Valencia Basket da Liga ACB.

## Notas 
## Véxase tamén 
### Ligazóns externas 
* Perfil en ACB.com 
* Perfil en Euroleague.net
Lumigny-Nesles-Ormeaux

**Lumigny-Nesles-Ormeaux** é unha vila e comuna francesa, da rexión de Illa de Francia, no departamento de Sena e Marne.

## Xeografía 
A comuna ten unha extensión de 36,30&nbsp;km² e, no ano 2015, albergaba unha poboación de 1 534 habitantes, o que daba nese ano unha densidade de 42,26 hab./km².

## Demografía 
### Evolución da poboación (1962-2013) 
## Historia 
Nesles aparece citada ao comezo do século IX (*Naslei*) como pertencente ao patrimonio dunha certa Gisle (*Gisla*). Esta doouna á abadía de Gembloux, que acababa de fundar o seu neto San Guibert, doazón ratificada en 946 por unha carta de Odón I do Sacro Imperio Romano Xermánico.

## Galería de imaxes 

File:Maison commune Lumigny P1060856.JPG|Casa do Concello (*Mairie*)
File:Neslesegliz.jpg|Igrexa de Notre-Dame-de-l'Assomption de Nesles-la-Gilberde
File:Blason de la ville de Lumigny-Nesles-Ormeaux (Seine-et-Marne).svg|Escudo da comuna
File:Map commune FR insee code 77264.png|Mapa da comuna
File:Population - Municipality code 77264.svg|Evolución da poboación (1962-2008)

## Notas 
## Véxase tamén 
### Bibliografía 
* *Le Patrimoine des Communes de la Seine-et-Marne.* París: Flohic Editions, Volume 2, 2001, ISBN 2-84234-100-7, pp.&nbsp;1333–1338.